Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 522/13/5507	Námestovo, 20.8.2015
EEČ : 2-41-96-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 17.12.2013, spisová značka Pv 522/13/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že dňa 10. 06. 2013 v doobedňajších hodinách, v garáži na prízemí rodinného domu XXXXX, fyzicky napadol XXXXX, nar. XXXXX a to tak, že ju sotil rukami smerom od seba, následkom čoho XXXXX spadla chrbtom na zem, pričom pri tomto páde narazila na priemyselný vysávač a následne ju chytil za nohu a ťahal ju von po zemi z garáže, čím jej spôsobil pomliaždenie krčnej chrbtice, pomliaždenie a krvný výron v oblasti lakťových výbežkov lakťových kosti obojstranne s odreninou kože vľavo a pomliaždenie a odreninu kože pravej nohy s dobou liečenia do 28. 06. 2013

Uznesením prokurátora Okresnej prokuratúry Námestovo zo dňa 17.12.2013, spisová značka Pv 522/13/5507, bola určená obvinenému skúšobná doba v trvaní 18 mesiacov.
Odôvodnenie:
Prokurátor Okresnej prokuratúry v Námestove uznesením sp. zn. Pv 522/13/5507 zo dňa 17. 12. 2013 podľa § 216 ods. 1 Trestného poriadku podmienečne zastavil trestné stíhanie obvineného XXXXX pre prečin ublíženia na zdraví podľa  § 156 ods. 1, ods. 2 písm. a/ Trestného zákona.
 
	Podľa § 216 ods. 2 Trestného poriadku bola obvinenému určená skúšobná doba v trvaní 18 mesiacov, ktorá začala plynúť právoplatnosťou uznesenia o podmienečnom zastavení trestného stíhania, t. j. dňa 14. 01. 2014.

	Po uplynutí skúšobnej doby bol vyžiadaný na obvineného XXXXX odpis z registra trestov, správa z Okresného úradu XXXXX, odbor všeobecnej vnútornej správy, správa o povesti z Obce XXXXX správa z Obvodného oddelenia PZ XXXXX a správa z Okresného riaditeľstva PZ Dolný Kubín na menovaného, pričom bolo zistené, že obvinený nebol počas plynutia skúšobnej doby súdom trestaný, ani priestupkovo riešený. Taktiež do súčasnosti nebolo vyšetrovateľom  PZ ani povereným príslušníkom PZ vedené trestné stíhanie voči jeho osobe. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Na základe všetkých vyššie popísaných skutočností som dospel k záveru, že obvinený v skúšobnej dobe viedol riadny život a podmienečné zastavenie trestného stíhania splnilo svoj účel, preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor